Oliva, Valencia

Oliva é un concello da Comunidade Valenciana. Situado no sueste da provincia de Valencia, na comarca da Safor. Ten 26.190 habitantes (INE 2015).

 Xeografía 
Situado no límite meridional da provincia de Valencia. Polo seu relevo xeográfico pódese dividir en tres zonas ben diferenciadas: a montaña, a chaira ocupada pola horta e a zona pantanosa ao sueste. A costa é baixa e areosa, con praias de areas finas en toda a súa lonxitude. O clima é mediterráneo.

Parte do seu termo municipal está integrado do parque natural do Marjal de Pego-Oliva.

 Clima 
O clima é mediterráneo de costa, con invernos suaves e quentes veranos. As temperaturas son:
Temperaturas e precipitacións (en mm) de Oliva: Xaneiro  Febreiro  Marzo  Abril  Maio  Xuño  Xullo  Agosto  Setembro  Outubro  Novembro  Decembro  MAX.  17º  19º  21º  23º  26º  29º  31º  33º  30º  25º  20º  18º  MIN.  8º  10º  12º  14º  17º  21º  22º  23º  21º  16º  11º  9º  mm  27,0  27,5  19,5  28,0  28,5  11,0  7,50  8,00  43,0  41,0  32,0  46,0 

Entre novembro e febreiro poden chegar borrascas de aire frío que afectan a esta zona, pero as temperaturas baixan notabelmente, por exemplo, que un día de decembro estea despexado e 18 °C de máxima, e o día seguinte 14 °C de máxima e choiva. Igualmente entre maio e setembro poden chegar vagas de calor (chegan máis no verán, pero ás veces tamén en maio e setembro), por exemplo, un día de agosto con 32 °C, e un día despois 38 °C.

 Núcleos de poboación 
No concello de Oliva atópase tamén o núcleo de poboación de Platja d'Oliva. Oliva conta cos seguintes barrios, que se identifican coas circunscricións eclesiásticas:

 Barri de Santa Maria.
 Barri de Sant Roc.
 Barri de Sant Francesc.

 Localidades limítrofes 
O concello de Oliva limita coas localidades de L'Alqueria de la Comtessa, La Font d'en Carròs, Piles e Vilallonga, todas elas da provincia de Valencia; L'Atzúbia, Dénia, Pego e Ondara da provincia de Alacant.

 Demografía 
Oliva conta cunha poboación de 27.374 habitantes (INE 2008). Un 18,32 % do seu censo está constituído por inmigrantes.
Evolución demográfica de Oliva1857 1887 1900  1910  1920  1930  1940  1950  1960  1970  1981  1991  2000  2005  2006  2007  2008 6.984  8.779  7.956  9.619  8.995  12.178  18.407 13.343 14.579 16.772  19.580  20.311  21.001  25.318  26.844  27.374  28.279

 Monumentos 
Do seu pasado histórico consérvanse o templo de Santa Maria la Major (cuns valiosos arquivos), a iIgrexa de San Roc (construída sobre a antiga mesquita), a Capela da Verge del Rebollet co antigo convento, as ermidas dos Santos Antoni e Vicent, así como as famosas chemineas no Camí dels Rejolars, e o Mercat Municipal.

Da súa época medieval consérvanse antigas torres de defensa da muralla, que separaban a vila de extramuros, o castelo de Santa Anna e o do Rebollet (destruídos por un gran terremoto en 1598), as casas nobres na Rúa Tamarit, o casco antigo, cheo de típicas casas de arquitectura valenciana. Do antigo barrio mozárabe quedan as súas canellas estreitas e sen disposición xeométrica, da que é estandarte a Rúa a Hoz, que debe o seu nome á súa forma.

Galería de imaxes

Véxase tamén
Ligazóns externas
 Ajuntament d'Oliva
 Web turística da Safor
 Federación Valenciana de Municipios e Provincias - Guía Turística
 Oliva no Rexistro de Entidades Locais da Generalitat Valenciana

Categoría:Cidades da Comunidade Valenciana
Categoría:Concellos da provincia de Valencia